OMS, "deosebit de îngrijorată“ din cauza creșterii numărului de infectări cu SARS-CoV-2 în Europa, în ultimele săptămâni.
Numărul de cazuri de coronavirus în Europa crește pentru a treia săptămână consecutivă. OMS se declară "deosebit de îngrijorată“ din cauza creșterii.
În contextul în care numărul cazurilor de coronavirus în Europa crește pentru a treia săptămână la rând, situația din Balcani și Europa centrală este "deosebit de îngrijorătoare", a declarat Biroul Regional al Organizației Mondiale a Sănătății (OMS), joi."Suntem deosebit de îngrijorați de situația epidemiologică din Balcani, precum și din multe alte țări din Europa Centrală", a spus Catherine Smallwood, de la Biroul Regional OMS pentru Europa.Oficialul a subliniat că numărul de decese și spitalizări din Balcani și Europa Centrală este în prezent "printre cele mai înalte din lume“, scrie 20minutes.fr.